Malev Toom

Malev Toom (sündinud 27. novembril 1953 Otepääl) on eesti fotograaf.

Õppinud Tartu Kunstikoolis, lõpetanud puidu töötlemise erialal 1975. Töötanud dekoraatorina, fotokorrespondendina, fotograafina Tartu Kunstimuuseumis.http://www.valgark.ee/isik/index.php?id=196

Ajalehes Edasi töötanud Malev Toom on olnud üks neist, kes muutsid oluliselt kogu Eesti fotoajakirjanduse ilmet ja suhtumist dokumentalistikasse. Tema tööd ("Portreed", "Puulinn" jmt) tähistasid vabas maailmas levinud sõltumatu dokumentalistika jõudmist Eesti kultuuriruumi. Pikemad, paljudest fotodest üles ehitatud pildikooslused võimaldasid juba läbi viia pildiuurimusi ja sisaldasid kohati kriitilisi elemente ühiskonna kohta.http://www.kultuur.info/syndmus/naitus-50-aastat-hiljem-tartu-fotograafia-1960-1980-aastatel/

Diplomitöö kaitses Tartu Kõrgemas Kunstikoolis 2005. aastal (fotoalbum "Fotod. Malev Toom. 1980–2005", juhendaja Sybille Hummler, Karlsruhe).Malev Toom, fotograafiaosakond, album «Fotod. Malev Toom. 1980–2005», Postimees, 16. juuni 2005

Alates aastast 1998 fotograafia õppejõud Tartu Kõrgemas Kunstikoolis, praegu foto ja video aluste meister-assistent ja dokumentalistika õppejõud Kõrgema Kunstikooli Pallas fotograafia osakonnas.

 Tunnustus 
 1987 – Hispaania Rahvusvahelise Fotokunsti Föderatsiooni pronksmedal 
 1987 – Eesti Fotokunstiühingu aastapreemia
 1988 – Eesti Fotokunstiühingu aastapreemia

 Viited 

Kategooria:Eesti fotograafid
Kategooria:Tartu Kunstikooli vilistlased
Kategooria:Sündinud 1953